b'\n_START_ARTICLE_\nPar\xc5\xa1atatar\n_START_PARAGRAPH_\nPar\xc5\xa1atatar, Par\xc5\xa1atar, Baratarna ali Paratarna je bil huritski kralj Mitanija, ki je vladal v 15. stoletju pr. n. \xc5\xa1t., * ni znano, \xe2\x80\xa0 ni znano, morda okoli 1420 pr. n. \xc5\xa1t._NEWLINE_Kralja omenja nekaj zelo redkih primarnih mitanskih virov. Ve\xc4\x8dina podatkov o njegovem kraljestvu izhaja iz asirskih in hetitskih virov. Datume vladanja srednjevzhodnih kraljev je mogo\xc4\x8de dolo\xc4\x8diti s primerjavo kronologij Mitanija in drugih dr\xc5\xbeav, predvsem Starega Egipta. Nekaj podatkov je tudi v biografiji Idrimija Alala\xc5\xa1kega. Par\xc5\xa1a\xc5\xa1atar je osvojil njegovo kraljestvo in ga imenoval za kralja Alepa in svojega vazala. Mitani je med njegovo vladavino segal morda do Arraphe na vzhodu, Terke na jugu in Kizzuvatne na zahodu. Par\xc5\xa1atatar je bil morda kralj, s katerim se je na vojnem pohodu okoli leta 1493 pr. n. \xc5\xa1t. na Evfratu sre\xc4\x8dal egip\xc4\x8danski faraon Tutmoz I._NEWLINE_Par\xc5\xa1atatarjeva smrt je omenjena na zapisu iz Nuzija. Po teh podatkih je umrl morda okoli leta 1420 pr. n. \xc5\xa1t.'